alsacevin
Store norske leksikon,Næringsmidler og husholdning,Drikke,Vin,Vin i Europa,Vin i Frankrike
Alsacevin er fransk appellasjonsvin fra departementene Haut-Rhin og Bas-Rhin. De beste vinmarkene ligger i østskråningen av høydedraget Les Vosges på 200–400 meters høyde, nord og sør for byen Colmar.
Den minner en del om tysk rhinskvin, men er vanligvis noe kraftigere med utpreget markant buké og smak. Vinene er i de fleste tilfeller hvite og tørre. Alkoholstyrken er normalt 11–12 volumprosent. De gis ofte navn etter den druesorten som har vært benyttet, for eksempel riesling(frisk, syrlig) eller gewürztraminer(fyldig, aromatisk). Årsproduksjonen var 1,15 millioner hektoliter i 2007.De beste vinene har rett til betegnelsen Grand cru. Vendange tardive (sen innhøstning) og Sélection de grains nobles (utvalgte, edle druer) innebærer oftest viner med noe sødme. Les mer i Store norske leksikon Alsace vin hvitvin